**Pkp. 3**

**Eelnõu nr. 1**

*lihthäälteenamus*

|  |
| --- |
| VIIMSI VALLAVOLIKOGU |
|  |
| **MÄÄRUS** |
|  |
|  |
| Viimsi | 10. aprill 2018 nr  |
|  |
|  |
| Viimsi valla 2018. a huvihariduse ja -tegevuse toetuse eraldamise tingimused ja kord |  |
|  |
|  |
| Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel ning arvestades noorsootöö seaduse § 151 kohaselt antava toetuse kasutamise reegleid. |
|  |

1. **Määruse reguleerimisala**

Määrus reguleerib noorsootöö seaduse § 151 ja riigieelarve seaduse kohaselt Viimsi vallale eraldatud toetuse kasutamist Viimsi Vallavalitsuse 29. augusti 2017.a korralduse nr 624 „Viimsi valla 2017-2018 huvihariduse ja huvitegevuse kava kinnitamine“ lisas 1 toodud tegevuste realiseerimiseks 2018. aastal.

1. **Toetuse eraldamise eesmärk**

Viimsi vallas juriidilistele isikutele (edaspidi Taotleja) ja Viimsi Vallavalitsuse (edaspidi Vallavalitsus) hallatavatele asutustele suunatud toetuse eesmärgiks on 7-19- aastaste laste ja noorte huvihariduses ja -tegevuses osalemise suurendamine, kättesaadavuse parendamine ja võimaluste mitmekesistamine.

1. **Vormide kinnitamine**

Vallavalitsusel kinnitada järgmised vormid:

1) taotluse vorm;

2) toetuse kasutamise leping;

3) aruande vorm.

1. **Taotluse sisu**

# Taotlus esitatakse allkirjastatult Viimsi Vallavalitsuse haridus- ja kultuuriametile (edaspidi Amet) Vallavalitsuse poolt kinnitatud taotlusvormil.

# Taotlus peab sisaldama järgmisi andmeid:

1. Taotleja nimi, registrikood;
2. Taotleja esindaja nimi ja isikukood;
3. Taotleja pangarekvisiidid;
4. tegevuse nimetus;
5. tegevuse kirjeldus, milleks toetust taotletakse ning ajakava;
6. tegevuse vajalikkuse põhjendus, eesmärk;
7. Taotleja prognoos tegevuses osalejate arvu kohta;
8. taotleja pädevuse kirjeldus, sealhulgas viide pädevust tõendavatele allikatele või pädevust tõendavad dokumendid;
9. taotletava tegevuse elluviimiseks vajalik eelarve, mis sisaldab soetatavate vahendite eeldatavat maksumust ja tööjõukulusid.
10. **Toetuse taotlemine ja taotluse läbivaatamine**
11. Tegevused, mille elluviimiseks võib toetust taotleda, on:
12. uute huviringide või huvikooli uute õppe- või ainekavade käivitamine ja läbiviimine;
13. uuenduslike metoodikate kasutuselevõtt olemasolevates huviringides või huvikooli õppe- või ainekavades;
14. loodus-, täppisteaduste ja tehnoloogia (edaspidi LTT) valdkonna huviringide või huvikooli õppe- või ainekavade käivitamine ja läbiviimine;
15. LTT valdkonna olemasolevate huviringide või huvikooli õppe- või ainekavade alusel toimuva õppetöö parendamine;
16. uute võimaluste loomine kultuuri ja spordi ning kodukaitse eesmärgil loodud huviringides osalemiseks.
17. Toetust ei eraldata kinnisvara ja sõiduvahendite omandamiseks ja kasutusse võtmiseks, hoonete ja rajatiste ehitamiseks ning kinnistute, hoonete ja ruumide majandamiskulude eest tasumiseks.
18. Määruse alusel ei toetata juba taotleja eelarvest kaetavaid kulusid.
19. Taotlus esitatakse Ametile hiljemalt 15. maiks 2018.a.
20. Toetuse suurus ühe taotluse kohta on kuni 6000 eurot.
21. Üks Taotleja võib esitada mitu taotlust, kui soovitakse ellu viia mitut tegevust, mis eeldavad erinevaid vahendeid.
22. Amet kontrollib esitatud taotluse nõuetele vastavust ning edastab need Viimsi Vallavolikogu noorsoo- ja hariduskomisjonile (edaspidi Komisjon) ettepanekute tegemiseks.
23. Juhul kui taotlus ei vasta määruses sätestatud nõuetele, antakse taotlejale kuni kolm tööpäeva puuduste kõrvaldamiseks. Puuduste kõrvaldamata jätmisel taotlust läbi ei vaadata.
24. **Taotluse hindamise kriteeriumid**

Taotlusi hinnatakse järgmiste kriteeriumite järgi:

1. kavandatava tegevuse tulemused toetavad pikaajaliselt Viimsi valla 2017-2018. aasta huvihariduse ja huvitegevuse kavas kirjeldatud kitsakohtade lahendamist;
2. kavandatav tegevus on loogiline ja hästi põhjendatud;
3. tegevuse elluviijal on piisav pädevus tegevuse elluviimiseks;
4. tegevuses osalejate arv ja tegevuse kulu on proportsionaalsed;
5. taotletud toetuse suurus on optimaalne soovitud vahendite soetamiseks ning vahendid on seotud kavandatud tegevusega.
6. **Taotluse hindaja**

Taotlusi hindab Komisjon, kellel on õigus vajadusel kaasata valdkonna spetsialiste ja noortevolikogu esindajaid.

1. **Taotluse hindamine**
2. Taotluse hindamisel antakse taotlusele punkte käesoleva määruse paragrahvi 6 punktides 1-5 nimetatud kriteeriumite alusel. Iga kriteeriumi eest on võimalik saada maksimaalselt 20 punkti, kokku võib üks taotlus saada maksimaalselt 100 punkti.
3. Iga Komisjoni liige hindab taotlust iseseisvalt, andes taotlusele iga hindamise kriteeriumi eest punkte. Punkte antakse 5-punktilise intervalliga (0, 5, 10, 15 ja 20).
4. Kõigi Komisjoni liikmete poolt taotluse ühele hindamise kriteeriumile antud punktid liidetakse ja jagatakse hindeid andnud Komisjoni liikmete arvuga ning saadakse vastava hindamise kriteeriumi eest kujunev punktide arv. Kogu taotluse punktisumma saadakse kõigi kriteeriumite eest antud punktide liitmisel.
5. **Toetuse eraldamine**
6. Toetuse eraldamisel järjestatakse taotlused hindamise tulemusel saadud punktide järjekorras kõrgeimast madalamani. Toetuse suuruse kohta teeb Komisjon ettepaneku vastavalt tegevuse eesmärgipärasusele, tegevuse kogumaksumusele ja eelarvevahendite olemasolule, lähtudes mõjust Vallavalitsuse 29. augusti 2017.a korralduse nr 624 „Viimsi valla 2017-2018 huvihariduse ja huvitegevuse kava kinnitamine“ lisa 1 nimetatud tegevustele.
7. Toetuse eraldamise ja selle suuruse otsustab Komisjoni ettepanekut ja määruse sätteid arvestades Ameti juhataja hiljemalt 10. juuniks 2018.a.
8. Taotluse rahuldamisel tuleb Taotlejal sõlmida Vallavalitsusega toetuse kasutamise leping 30 päeva jooksul, arvates taotluse rahuldamise päevast. Lepingu tähtaegselt sõlmimata jätmisel Taotlejast tuleneval põhjusel, ei ole Taotlejal õigust toetuse maksmist ja lepingu sõlmimist nõuda.
9. **Taotluse rahuldamata jätmine**
10. Taotlus jäetakse rahuldamata juhul, kui:
11. taotluses on esitatud valeandmeid;
12. taotlejal on riiklike või kohalike maksude või maksete võlgnevus;
13. taotlejal on võlgnevus Viimsi Vallavalitsuse ees.
14. Taotluse võib rahuldamata jätta juhul, kui:
15. taotleja on rikkunud Viimsi vallalt saadud toetuste kasutamise nõudeid, jätnud Viimsi vallalt saadud toetuste kohta aruande esitamata või on esitanud puudustega aruande ning ei ole selles esinevaid puudusi etteantud ajavahemikuks kõrvaldanud;
16. taotlus on saanud Komisjonilt käesoleva määruse § 8 lg 3 alusel alla 30 punkti;
17. muudel põhjendatud juhtudel.
18. Ameti kirjalik otsus taotluse rahuldamata jätmise kohta edastatakse taotlejale taotluses esitatud kontaktaadressile.
19. **Toetuse väljamaksmine**

Toetus makstakse Taotleja arvelduskontole 10 kalendripäeva jooksul lepingu sõlmimisest arvates.

1. **Toetuse saaja kohustused**

Toetuse saaja kohustub:

1. taotluses nimetatud tegevused ellu viima ja toetuse kasutama ajavahemikul 1. juuni 2018. a kuni 15. juuni 2019. a;
2. teavitama Ametit koheselt toetusega seotud igast muudatusest, mille tõttu toetuse taotluses esitatud andmed ei ole enam täielikud või õiged;
3. tagastama saadud toetuse, kui see jääb osaliselt või tervikuna kasutamata;
4. pidama toetusena saadud raha kohta eraldi arvestust ja kasutama kuludokumentidel vastavat märgistust;
5. viivitamatult informeerima Vallavalitsust tegevuse teostamise käigus ilmnenud tegevuse negatiivse tulemuse tõenäosusest või vältimatusest ning tegevuse edasise jätkamise kaheldavast otstarbekusest.
6. **Aruande esitamine toetuse kasutamise kohta**
7. Toetuse saaja kohustub Ametile esitama toetuse kasutamise kohta vahearuande ja lõpparuande.
8. Vahearuanne esitatakse Ametile hiljemalt 21. detsembriks 2018 ja lõpparuanne hiljemalt 30. juuniks 2019.a.
9. Vahearuandes esitatakse:
10. toetuse saaja nimi, registrikood;
11. toetuse saaja esindaja nimi ja isikukood;
12. tegevuse nimetus;
13. Viimsi vallalt saadud toetuse suurus, toetuse arvel soetatud vahendite nimekiri ja maksumus ning kuludokumendid.;
14. selgitus erinevuste põhjendamiseks, kui taotluses nimetatud ja tegelikult soetatud vahendid või nende maksumus on erinevad;
15. tegevuses osalejate nimekirja (ees- ja perekonnanimi, isikukood) ja ringipäeviku/ tegevuses osalemise kinnitus;
16. sealhulgas kavandatud ja tegeliku osalejate arvu erinevuse korral põhjendus.
17. Lõpparuandes esitatakse:
	1. toetuse saaja nimi, registrikood;
	2. toetuse saaja esindaja nimi ja isikukood;
	3. tegevuse nimetus;
	4. tegevuse, ajakava ja teavitusplaani elluviimise ülevaade, sealhulgas kavandatud ja tegeliku tegevuse, ajakava ja teavitusplaani elluviimise erinevuse korral põhjendus;
	5. tegevuses osalenute arv;
	6. kuludokumendid toetatavate tööjõukulude tasumise kohta;
	7. selgitus erinevuste põhjendamiseks, kui taotluses nimetatud ja tegelikud kulud erinevad;
	8. aruanne allkirjastatakse selleks õigust omava isiku poolt;
	9. hinnang tegevuse õnnestumisele, mõjule ning jätkusuutlikkusele.
18. **Järelevalve**
19. Järelevalvet toetuse kasutamise üle teostab Amet, kes võib selleks kaasata erinevate valdkondade eksperte.
20. Ametil on õigus nõuda toetuse saajalt kuludokumentide koopiaid, seletuskirju, vahearuandeid, viibida toetatava tegevuse läbiviimise juures, teha päringuid ning muid toiminguid, mis on vajalikud järelevalve eesmärgi täitmiseks.
21. Amet võib toetuse saajalt toetuse osaliselt või täies mahus tagasi nõuda ja toetuse saaja on kohustatud vastava nõude täitma, kui järelevalve käigus või muul moel ilmneb vähemalt üks järgmistest asjaoludest:
22. toetuse saaja ei kasuta või ei kasutanud toetust sihipäraselt, arvestades käesolevas määruses sätestatud nõudeid ja toetuse saaja taotluses taotleja poolt lubatut;
23. toetuse saaja ei ole esitanud nõuetekohast aruannet toetuse kasutamise kohta;
24. toetuse saaja on toetuse kasutamise kohta esitanud valeandmeid;
25. tegevusi ei ole osaliselt või tervikuna lubatud mahus toimunud.
26. **Määruse jõustumine**

## Määrus jõustub 3. päeval pärast avalikustamist Riigi Teatajas.

|  |
| --- |
|  |
|  |
|  |
|  |
|  |
| Taavi Kotka |  |
| Vallavolikogu esimees |  |

Eelnõu esitaja: Viimsi Vallavalitsus

Eelnõu koostaja: haridus- ja kultuuriamet

Janek Murakas Ermo Mäeots Kristi Tomingas

abivallavanem haridus- ja kultuuriameti vallasekretär

 juhataja

|  |
| --- |
| **Seletuskiri** |
| Viimsi Vallavolikogu määruse eelnõu  |
| „**Viimsi valla 2018. a huvihariduse ja -tegevuse toetuse eraldamise tingimused ja kord**“ juurde |  |
|  |

**Viimsi Vallavolikogu määrusega „Viimsi valla 2018. a huvihariduse ja -tegevuse toetuse eraldamise tingimused ja kord“ (edaspidi ka *määrus* või *kord*) kehtestatakse riigieelarvest eraldatud ja Viimsi valla 2018.a eelarves olevate rahaliste vahendite ulatuses Viimsi valla huvihariduse ja -tegevuse 2018. aasta toetuse eraldamise tingimused ja kord.**

Määrusega toetatakse Viimsi vallas tegutsevaid juriidilisi isikuid ja Viimsi Vallavalitsuse hallatavaid asutusi, eesmärgiga toetada Viimsi vallas uute tegevuste loomist või innovaatiliste meetodite kasutamist ning mitmekesistada 7-19-aastaste laste ja noorte huvihariduse ja -tegevuse võimalusi ning suurendada tegevuses osalejate arvu.

Määrus kehtestakse[kohaliku omavalitsuse korralduse seaduse](https://www.riigiteataja.ee/akt/104072017022) § 22 lõike 1 punkti 5 alusel ning arvestades [noorsootöö seaduse](https://www.riigiteataja.ee/akt/104072017039) § 151 kohaselt antava toetuse kasutamise reegleid.

Kohaliku omavalitsuse korralduse seaduse § 22 lõike 1 punkt 5 kohaselt on valla või linna eelarvest finantseeritavate teenuste osutamiseks ja toetuste eraldamise korra kehtestamine volikogu pädevuses.

Käesoleva määruse kehtestamisel on arvestatud Viimsi Vallavalitsuse 29.08.2017 korraldust nr 624 „Viimsi valla 2017-2018 huvihariduse ja huvitegevuse kava kinnitamine“, mille lisas 1 punktis 13 on välja toodud projektifondi (tegevustoetus) loomise vajalikkus. Eesmärgiks uute algatuste toetamine kultuuri- (kunst, muusika, tants) ja sporditegevuse huviringide loomiseks. Käesoleva määrusega laienevad tegevustoetuste kasutamise võimalused lisaks eelmainitud valdkondadele ka uute loodus-, tehnika- ja täppisteaduste (LTT) ning kodukaitse valdkonna huviringidele ja huvikoolide tegevustele.

**KOKKUVÕTE**

Riigikogu võttis 12.04.2017 (jõustus 1.07.2017) vastu noorsootöö seaduse, erakooliseaduse ja huvikooli seaduse muutmise seaduse (määruse aluseks noosootöö seaduse § 151 muudatus), millega loodi alus noorte huvihariduse ja -tegevuse riigipoolseks täiendavaks toetamiseks. Toetuse eesmärk on tagada suuremale hulgale noortele juurdepääs huvitegevusele- ja haridusele.

Riiklikult toetatakse huviharidust ja huvitegevust täiendavalt alates 2017.a septembrist. Riiklik toetus on täienduseks kohalike omavalitsuste panusele. Vastutus huvihariduse ja huvitegevuse korraldamise, toetamise ning toetuse kasutamise üle (aruandluse kohustus) riigi ees jääb edaspidigi omavalitsuste kanda.

Riikliku lisatoetuse eesmärk on parandada huvihariduse ja -tegevuse kättesaadavust ning pakkuda noortele mitmekesisemaid osalusvõimalusi. Omavalitsustel tuleb pakkuda huviharidust ja huvitegevust vähemalt kolmes valdkonnas: kultuur (üldkultuur), sport ning loodus- ja täppisteadused ja tehnoloogia.

Noorsootöö seadus § 152 näeb ette, et vallad ja linnad koostavad täiendava toetuse kasutamise kava (kehtestatud Viimsi Vallavalitsuse 29.08.2017 korraldusega nr 624 „Viimsi valla 2017-2018 huvihariduse ja huvitegevuse kava kinnitamine“), milles tuuakse välja huvihariduses ja huvitegevuses osalevate noorte arv, osalemise võimalused, kirjeldatakse kitsaskohad ja tegevused nende lahendamiseks. Ülevaade tegevuste tulemustest ja osalevate noorte arvust esitatakse edaspidi igal aastal 15. jaanuariks haridus- ja teadusministeeriumile, keda esindab Eesti Noorsootöö Keskus.

Täiendava toetuse kasutamise osas on peamine otsustusõigus kohalikul omavalitsusel, arvestades toetuse eesmärgi ja seaduse nõuetega. Omavalitsused tunnevad kohalikke olusid ning noorte vajadusi piirkonnas kõige paremini ning omavad enam informatsiooni kogu piirkonna võimaluste kohta. See lubab parimal viisil planeerida täiendava toetuse kasutamist ning tagada noorte jaoks huvihariduse ja -tegevuse kättesaadavuse ning võimaluste mitmekesisuse.

Määruse rakendamine ei vaja Viimsi Vallavalitsuse eelarvest täiendavaid kulutusi kuni 2018. aasta lõpuni. Meetme rakendamiseks on sihtotstarbeliselt Viimsi vallale huvihariduse- ja tegevuse kava alusel eraldatud Rahandusministeeriumi poolt rahalised vahendid. Kui edaspidi jätkatakse riigipoolset toetuse eraldamist, ei kaasne Viimsi vallale täiendavaid kulutusi, kuid riigipoolse toetuse vähendamisel või lõpetamisel, tuleb vallal otsustada, kas ja kuidas finantseerida nimetatud toetusmeedet edaspidi.

**EELNÕU SISU**

Määrusega kehtestatakse 2018. a huvihariduse ja -tegevuse toetuse eraldamise tingimused ja kord. Määrus on paragrahvipõhine. Eelnõu struktuur on järgmine:

**Määruse § 1** määratleb õigusakti reguleerimisala.

Määrus reguleerib noorsootöö seaduse § 151 ja riigieelarve seaduse kohaselt Viimsi vallale eraldatud toetuse kasutamist Viimsi Vallavalitsuse 29. augusti 2017.a korralduse nr 624 „Viimsi valla 2017-2018 huvihariduse ja huvitegevuse kava kinnitamine“ lisas 1 toodud tegevuste realiseerimiseks 2018. aastal.

Lisaks sätestab noorsootöö seadus § 152 valdadele huvitegevuse ja -hariduse kava koostamise, milles on välja toodud huvihariduse ja -tegevuse kitsaskohad ja nende lahendamine.

Viimsi Vallavalitsuse 29. augusti 2017.a korralduse nr 624 „Viimsi valla 2017-2018 huvihariduse ja huvitegevuse kava kinnitamine“ lisa 1 punktis 13 on nimetatud kitsaskohtade lahendamise võimaluseks uute muusika, kunsti, üldkultuuri, LTT ning spordiringide ja -tegevuste loomine. Nimetatud kitsaskoht selgus Viimsi valla noorsootöö kvaliteedihindamisest. Lisaks toodi välja noorkotkaste ja kodutütarde rühma avamise vajadus.

**Määruses § 2** on välja toodud toetuse eraldamise eesmärk.

Määruse eesmärk on suurendada uuenduslike huvialade ja metoodikate hulka huvitegevuses, -hariduses ja noorsootöös, loodus-, tehnika- ja täppisteaduste valdkonnas ning luua uusi võimalusi osalemaks üldkultuuri-, spordi-, muusika-, kodukaitse- ja kunstialastes huviringides ning seeläbi pakkuda Viimsi vallas elavatele ja/või õppivatele lastele ja noortele mitmekesisemat vabaaja sisustamise võimalust.

**Määruse § 3** sätestab vormide kinnitamise.

Viimsi Vallavalitsusele antakse volitus kinnitada taotluse ja aruande vormid ning leping, kus sätestatakse toetuse saaja ja toetuse andja õigused ja kohustused.

**Määruse § 4** sätestatakse Vallavalitsuse poolt kinnitatud taotlusvormi sisu.

Taotluses on vaja märkida organistatsiooni ja teda esindava isiku kontaktandmed, taotletava tegevuse nimetus, eesmärk ning ajakava (tegevuse periood ja eesmärgi saavutamiseks vajaminevad tegevused), prognoositav grupi suurus/osalejate arv. Oluline on välja tuua Taotleja pädevus sh treeneri kvalifikatsioonid/ juhendaja pädevus ning Taotleja varasem kogemus grupi loomisel ja tegevuste elluviimisel.

**Määruse § 5** reguleerib toetuse taotlemist ja taotluste läbivaatamist.

Lõige 1 sätestab tegevusvaldkonnad (üldkultuur, sport, noorsootöö, kodukaitse, kunst, muusika, LTT), millele antud määruse kohaselt eraldatavat toetust taotleda. Toetust eraldadatakse Viimsi valla territooriumil uute või uuenduslikke ringide loomiseks, pakkudes rohkem võimalusi lastele või noortele huvihariduses ja -tegevuses osalemiseks. Lubatud on organisatsioonis juba tegevutsevale ringile (näiteks rahvatants) luua uusi rühmi, mille avamine oli siiani raskendatud. Nüüd annab antud määrus võimaluse toetust taotleda ka sellistel juhtudel.

Lõigetes 2-3 on välja toodud noorsootöö seaduse **§ 151 lg 4 alusel vallale (laienevad ka taotlejatele) Rahandusministeeriumi poolt sihtotstarbeliselt eraldatud huvihariduse täiendava toetuse piirangud, mis sätestab, et toetust ei või** kasutada kinnisvara ja sõiduvahendite omandamiseks ja kasutusse võtmiseks, hoonete ja rajatiste ehitamiseks ning kinnistute, hoonete ja ruumide majandamiskulude eest tasumiseks. Huvihariduse ja -tegevuse toetuse kasutamisel peavad omavalitsused lähtuma põhimõttest, et huvihariduse ja huvitegevuse toetusega ei asendata oma eelarvest kaetavaid kulusid.

**Määruse §-des 6-8** sätestatakse taotluse hindamise kriteeriumid ja hindamissüsteem.

Taotlusi hindab Vallavolikogu noorsoo- ja hariduskomisjon punktisüsteemi alusel tagades kõikidele taotlejatele võrdsed alused. Süsteem on oma olemuselt lihtne - iga komisoni liige annab taotlusele hindamise kriteeriumi alusel punkte, iga kriteeriumi alusel on võimalik saada maksimaalselt 20 punkti. Maksimaalne punktisumma iga taotluse kohta kokku on 100 punkti.

**Määruse § 9** sätestatakse toetuse eraldamise alused ja hindamiskriteeriumid.

Lõigete 1-3 alusel järjestatakse toetuse eraldamise taotlused hindamistulemuste alusel kõrgemast madalamani. Toetuse suuruse määrab Komisjon vastavalt projekti eesmärgipärasusele, kogumaksumusele ja valla eelarveliste vahendite olemasolule. Toetus eraldatakse haridus- ja kultuuriameti juhataja otsuse alusel hiljemalt 10. juuniks. Toetuse rahuldamisel tuleb Taotlejal sõlmida 30 päeva jooksul leping. Juhul, kui Taotleja selle aja jooksul lepingut ei allakirjasta, ei ole Taotlejal hiljem õigust nõuda lepingu sõlmimist ja toetuse maksmist.

**Määruse § 10** sätestab taotluse rahuldamata jätmise alused.

Lõikes 1 sätestatu alusel jäetakse taotlus rahuldamata juhul kui taotluses on esitatud valeandmeid. Valeandmete esitamiseks loetakse taotluses esitatud selliste andmete ja informatsiooni esitamist, mis mõjutavad taotluse kohta otsuse tegemist ning mille esitamise eesmärk on Viimsi Vallavalitsuse ja Viimsi Vallavolikogu noorsoo- ja hariduskomisjoni eksitamine. Taotleja osas positiivse rahastamisotsuse tegemisel.

Teise punkti alusel jäetakse taotlus rahuldamata kui Taotlejal on võlgnevus riiklike või Viimsi vallas kehtestatud kohalike maksude osas.

Kolmanda punkti alusel jäetakse taotlus rahuldamata kui Taotlejal on võlgnevus Viimsi Vallavalitsuse ees (näiteks spordirajatiste rendimakse võlgnevus).

Kolm esimest punkti on imperatiivsed ehk Komisjon on punktides 1-3 toodud asjaolude ilmnemisel kohustatud jätma taotluse rahuldamata.

Komisjon võib taotluse jätta rahuldamata juhul kui:

* Taotleja on rikkunud Viimsi vallalt saadud toetuste kasutamise nõudeid, jätnud Viimsi vallalt saadud toetuste kohta aruande esitamata või on esitanud puudustega aruande ning ei ole selles esinevaid puudusi etteantud ajavahemikuks kõrvaldanud;
* taotlus on saanud Komisjonilt käesoleva määruse § 8 lg 3 alusel alla 30 punkti;
* muudel põhjendatud juhtudel.

Punktis 3 nimetatud muudel põhjendatud juhtudel on Komisjonil õigus teostada kaalutlusõigust.

Taotluse rahuldamata jätmise osas teeb Komisjon omapoolse ettepaneku, mille alusel Ameti juht võtab vastu otsuse. Antud otsus edastatakse taotluses esitatud kontaktaadressile (e-post või postiaadress).

**Määruse § 11** alusel makstakse toetus Taotleja arvelduskontole 10 kalendripäeva jooksul, alates lepingu sõlmimisest.

**Määruse § 12** tuuakse välja toetuse saaja kohustused.

Toetuse saaja kohustub taotluses esitatud tegevused elluviima perioodil 1. juuni 2018 kuni 15. juuni 2019. aastal. Teavitama haridus- ja kultuuriametit koheselt tegevusega seotud igast muudatusest, mis erineb taotluses esitatud andmetest. Juhul kui toetus jääb osaliselt või täielikult kasutamata, kohustub toetuse saaja selle Vallavalitsusele tagastama. Oluline on hoida antud toetuse raames tehtavad kulutused juba organisatsiooni eelarves tehtavatest kulutustest eraldi, kasutades selleks näiteks eraldi arveldusarvet. Keelatud on samade kulude näitamine teistes aruannetes või katta juba eelarvest finantseeritud ning toimivate ringide kulusid.

**Määruse § 13** sätestab aruande esitamise kohtustuse toetuse kasutamise kohta.

Toetuse saaja on kohustatud esitama vahearuande ja lõpparuande, mis lõike 2 alusel tuleb esitada haridus- ja kultuuriametile. Vahearuanne tuleb esitada vastavalt 21. detsembriks 2018. aastal ja lõpparuanne 30. juuniks 2019.

Lõigetes 3 ja 4 on toodud vahearuande ja lõpparuande sisu ja nõutavad andmed. Antud andmed kajastatakse Vallavalitsuse poolt Eesti Noorsotöö Keskusele esitatavas aruandes.

**Määruse § 14** sätestab järelevalve tingimused.

Järelevalvet teostab Viimsi Vallavalitsuse haridus- ja kultuuriamet, kellel on õigus kaasata erinevate valdkondade eksperte.

Haridus- ja kultuuriametil on õigus nõuda toetuse saajalt kuludokumentide koopiaid, seletuskirju, vahearuandeid, viibida toetatava tegevuse läbiviimise juures, teha päringuid ning muid toiminguid, mis on vajalikud järelevalve eesmärgi täitmiseks.

Haridus- ja kultuuriamet võib toetuse saajalt toetuse osaliselt või täies mahus tagasi nõuda ja toetuse saaja on kohustatud vastava nõude täitma, kui järelevalve käigus või muul moel ilmneb vähemalt üks järgmistest asjaoludest:

* toetuse saaja ei kasuta või ei kasutanud toetust sihipäraselt, arvestades käesolevas määruses sätestatud nõudeid ja toetuse saaja taotluses Taotleja poolt lubatut;
* toetuse saaja ei ole esitanud nõuetekohast aruannet toetuse kasutamise kohta;
* toetuse saaja on toetuse kasutamise kohta esitanud valeandmeid;
* tegevusi ei ole osaliselt või tervikuna lubatud mahus toimunud.

**Määruse § 15**

Ettepanek on määrus jõustada üldistel alustel ehk 3. päeval pärast avalikustamist Riigi Teatajas.

**EELNÕU MENETLUS**

Määruse eelnõu on koostanud Viimsi Vallavalitsuse haridus- ja kultuuriamet.

Eelnõu sai heakskiidu 14. märtsil 2018.a toimunud Viimsi Vallavolikogu noorsoo- ja hariduskomisjoni koosolekul. Eelnõud on tutvustatud 22.03.2018 toimunud noorsootöö ümarlaual.

Eelnõu on kooskõlastatud Vallavalitsuse kantseleiga (vallasekretär Kristi Tomingas, jurist Merit Renlund, jurist Gunnar Kender ja kantselei peaspetsialist Terje Sander).

27. märtsi 2018.a toimunud Viimsi Vallavalitsuse istungil otsustati eelnõu esitada Vallavolikogule.

|  |
| --- |
| Janek Murakasabivallavanem |
| Koostajad:Kaija Mägihuvihariduse ja sporditöö koordinaatore-post kaija.magi@viimsivv.ee |
| Ermo Mäeotsharidus- ja kultuuriameti juhatajae-post: ermo@viimsivv.ee |